《清溪行》
宋代·陈轩

山色碧与溪，扁舟泛落晖。水烟帆界破，水鹭桨惊飞。

岛屿随流曲，渔监隔岸微。月明何处宿，待访子陵矶。

作者简介：宋建州建阳人，字元舆。仁宗嘉祐八年进士。神宗元丰六年知汀州，政尚清简。哲宗元祐中累迁中书舍人，上言请复旧制，逢诸道帅守、使者辞见之日，召对便殿，以周知利害，观阅人才。馆高丽使，苏轼劾其失体，出知庐州。徽宗立，为兵部侍郎兼侍读，每劝帝以治贵清净。加龙图阁直学士，知杭、福等州。卒年八十四。有《纶阁编》、《荣名集》、《临汀集》。